Christopher pomohol nastoliť mier v Bosne, viedol rokovania na Blízkom východe a vyjednávanie za oslobodenie amerických rukojemníkov v Iráne. Zomrel v piatok v noci na komplikácie, spôsobené rakovinou močového mechúra a obličiek.
Oznámila to AP s odvolaním na právnickú firmu O'Melveny & Myers, ktorej bol spoločníkom.
V čase pôsobenia Billa Clintona na poste amerického prezidenta bol Christopher špičkovým štátnikom jeho administratívy, ktorý ako šéf diplomacie vyjednával aj v pozadí. Charakterizoval ho nenápadný štýl práce, vystupoval zdržanlivo a rezervovane.
Warren Christopher (1925 - 2011) pracoval ako advokát a diplomat v službách troch amerických demokratických prezidentov. Johna Kennedyho, Lyndona Johnsona a Jamesa Cartera.
Počas Clintonovej vlády sa stal riaditeľom transformačného týmu, ktorého úlohou bolo navrhovať členov novej vlády a podľa potreby a zmeny vo vládnych štruktúrach, neskôr ho vymenovali za ministra zahraničných vecí.